钦定古今图书集成/理学汇编/文学典/第153卷 > 徐师曾文体明辩 > 《进东岳朝觐颂表》苏颋
## 钦定古今图书集成/理学汇编/文学典/第153卷 > 徐师曾文体明辩 > 《进东岳朝觐颂表》苏颋

臣颋言：“臣学不渊博，词盖实滞，陛下过听，被恩最久。
喜规封岱增天，帝王壮观。臣以宗伯秩礼，陪清道之
舆，臣之幸一也。又伏睹自天垂象，铭岳昭训，臣已有
司上载封禅之烈，臣之幸二也。臣再三之幸，万百常
情。臣某。”〈中谢〉臣东京奉旨，窃闻刻石三颂臣草，一敷
圣主之元猷，次纪宰臣之鸿笔。斯事至大，咎繇吉甫
之难也。臣自料度，不胜惶悚。而议者谓臣光荣之至，
死且不朽。臣所羸疾翳然言罕能述忠。〈阙二字〉愚臣极
思虑，罄肝胆而为之。伏希演修德之符，非敢助亲文
之化。傥以润色鸿业，一蒙睿览，则臣之至恳，万殒知
归。轻尘冕旒，若寘冰谷。无任区区战灼之至。